Diari Oficial de la Generalitat Valenciana


Sumari del DOGV 5959, del 20-02-2009 (2009/1785)

RESOLUCIÓ de 12 de febrer de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'uns terrenys de 16.331,93 m², situats a Paterna (València), la Canyada (sectors 2 i 8), realitzada per l'ajuntament d'este municipi a favor de la Generalitat, per a ser destinat a la construcció d'un centre d'educació secundària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5959

Data del DOGV
:   20-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1785


Data del document
:   12-02-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Paterna
    * propietat immobiliària
    * cultura regional
    * transmissió de la propietat

RESOLUCIÓ de 12 de febrer de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'uns terrenys de 16.331,93 m², situats a Paterna (València), la Canyada (sectors 2 i 8), realitzada per l'ajuntament d'este municipi a favor de la Generalitat, per a ser destinat a la construcció d'un centre d'educació secundària. [2009/1785]  
L'Ajuntament de Paterna, en acords plenaris realitzats els dies 30 de març de 2006 i 30 de juny, va acordar la cessió gratuïta a la Generalitat dels terrenys de la seua propietat, de 16.331,93 m² de superfície, situats a la Canyada (sectors 2 i 8) de la dita població.  
A proposta de la Conselleria d'Educació es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a la construcció d'un centre d'educació secundària.   
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Paterna dels terrenys de 16.331,93 m² de superficie, situats a la Canyada (sectors 2 i 8) de la dita població, que confronta: nord, carrer 1; sud, carrer 6; est, zona verda junt a la xarxa primària de reserva viària d'este sector; i oest, carrer 434.  
Consta inscrita en el Registre de la Propietat de Paterna 1 al tom 2.309, llibre 972, foli 202, finca 76773, inscripció 1ª.  
Referència cadastral: pendent de regularització cadastral.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Paterna s'efectua amb la condició de destinar la parcel·la a la construcció d'un centre d'educació secundària, i quedarà subjecta al que disposa l'article 37 de la Llei 14/2003, de Patrimoni de la Generalitat. La cessió quedarà sense efecte en el cas que s'altere el destí per al qual es va cedir, o que no s'inicie l'execució de les obres en el termini de quatre anys a partir de la notificació de la resolució d'acceptació de la cessió.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 12 de febrer de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.